ועדת החוקה, חוק ומשפט, כנסת 16, פרוטוקול מספר 520, 2005-06-30 10:00

אליעזר כהן: בוקר טוב לכם, תודה רבה שבאתם.

אליעזר כהן: יש פה את מציע החוק, חבר הכנסת רוני בר-און, יושב ראש ועדת הכנסת, ישנו פה נציג משרד המשפטים, נציגת בתי המשפט, משרד האוצר, לשכת עורכי הדין וחברים נוספים.

אליעזר כהן: חבר הכנסת רוני בר-און, נא הצג את החוק שלך.

רוני בר-און: הצעת החוק כפי שאתם רואים בדברי ההסבר, עניינה שכלול, אני לא רוצה להגיד שדרוג כי זה תכף מצטייר בענייני כסף ונקודות הנוסע המתמיד, אבל זה בכל אופן שדרוג.

רוני בר-און: תנאים אופטימליים, גם תנאים קלים לפתרון מבחינה טכנית וגם טכניקה שלא עולה בכסף למעשה, של רעיון שאנחנו יכולים לתהות על קנקנו בחלוף עשר שנים מהתקופה שבה הוא יושם לראשונה במערכת.

רוני בר-און: לפני עשר שנים לערך הוקם בית המשפט לענייני משפחה.

רוני בר-און: ובית המשפט לענייני משפחה היה למעשה כמעט אחד הניסיונות הראשונים, או לפחות המקוריים למקצע את עבודת השפיטה במקום שבו האלמנט המוביל הוא לא כל כך אלמנט השפיטה כמו האלמנט הסוציאלי, של היכולת של השופט להביא לתוך המערכת שבה הוא מטפל ניסיון שהוא מעבר לידיעת הדין, לידיעת החוק ויכולת לקבל החלטות, שזה אולי המרכיבים הראשוניים של עבודת השפיטה.

רוני בר-און: כי פה יש למימד האנושיות ולמימד הסוציאלי הרבה יותר אימפקט על התהליך, על הפרוסס המשפטי, מאשר לחוק, למשפט ולתהליך קבלת ההחלטות של הגורם המכריע.

רוני בר-און: אני יכול להעיד אישית על ניסיוני.

רוני בר-און: אני לא טיפלתי הרבה כעורך דין בעניינים האלה, אבל כשטיפלתי בעניינים האלה, אמרתי לעצמי תמיד שלמרות שבתיקים אזרחיים אתה יכול לחתוך גורל של תביעה של מאה מיליון שקל, או בתיק פלילי לגרום לבן אדם ללכת למאסר עולם, גם השאלה של ביקורי ילדים או גם השאלה של גובה המזונות, או גם השאלה של הרחקה מהבית, כן או לא, היא לפעמים שאלה הרת גורל.

רוני בר-און: מבחינת המתדיינים הספציפיים שנמצאים במשפט, זה לא פחות חשוב ממאה מיליון שקל לחברה או ממאסר עולם לפלוני או לאלמוני.

רוני בר-און: ואני יכול להעיד אישית על בן אדם שהיה מתמחה שלי והוא אחד מהשופטים, נדמה לי שהוא סגן נשיא בבית המשפט היום, אני לא אזכיר את השם, ובאמת כל עולמו מושקע בלגרום את הנכון לאנשים שמגיעים לבית המשפט למשפחה.

מיכאל איתן: חבר הכנסת בר-און, בסדר.

מיכאל איתן: אנחנו אתך.

מיכאל איתן: בוא נתקדם.

מיכאל איתן: בוא נעביר את החוק.

מיכאל איתן: הבנו את הפרינציפ.

מיכאל איתן: אנחנו תומכים, הממשלה תומכת.

רוני בר-און: אני בא ואומר שבאותו תמהיל שבית משפט קיים, באותו הרכב שופטים, באותו הרכב בניין, באותו הרכב עזרה טכנית של מזכירויות, מנ"ת, מזכירים, מתמחים, בלי להוסיף אגורה, אולי קצת יותר זמן עבודה של שופטים, אנחנו משקיעים משאב יקר מפז כדי לפתור את בעייתם של האנשים שנזקקים לפתרון משפטי במעמד אישי, בסכסוכים משפחתיים.

רוני בר-און: נקודה.

רוני בר-און: זו הגדרת התפקיד.

רוני בר-און: אני לא רוצה בקבוק מים אחד להוסיף.

רוני בר-און: אולי זמן שיפוט.

מיכאל איתן: אולי יהיו עלויות.

מיכאל איתן: נדון בזה.

מיכאל איתן: אבל נעשה את זה בסדר.

מיכאל איתן: ראשית, אנחנו נמצאים בהצעה טרומית וצריכים להביא לראשונה.

מיכאל איתן: יפה.

מיכאל איתן: אז זה לא דיון כעת על כל הפרטים.

מיכאל איתן: שנית, לממשלה אני מבין יש הצעה ראשונה, שזה במסגרת ועדת אור, בתוך הממשלה.

מיכאל איתן: למה לדבר כל כך הרבה על דבר פשוט?

מיכאל איתן: זה גם לא מעניין מה עמדת הממשלה, עם כל הכבוד.

מיכאל איתן: איך לחוקק את זה ומתי לחוקק את זה - - -היא אומרת שבינתיים יש השגה.

מיכאל איתן: אני מוריד את זה.

מיכאל איתן: גמרנו.

מיכאל איתן: אתם לא תגידו לי מתי לדון ואיך לדון ובאיזו מסגרת ותכניסו לי את זה בין ערובה לוועדת אור.

מיכאל איתן: ועדת אור זה דיון שמי יודע כמה זמן יימשך, מה זה רלבנטי.

לאה רקובר: רק אם אני אומר משפט לגבי ההצעה בוועדת אור, זה שנשיא בית המשפט - - -

מיכאל איתן: רגע אחד גבירתי, ועדת אור זה בהכנה לשנייה ושלישית?

לאה רקובר: כן.

מיכאל איתן: עכשיו אני בראשונה.

מיכאל איתן: הלאה.

מיכאל איתן: מה ההשגות הבאות.

מיכאל איתן: מה מונע מבעדי כרגע להעמיד את זה להצבעה ולהעביר את זה לקריאה ראשונה?

מיכאל איתן: בקשה, תסבירי את העקרונות.

מיכאל איתן: חבר הכנסת בר-און הסביר את העיקרון.

מיכאל איתן: אני לא מקיים כאן דיונים ארוכים על נושא הצעות לטרומיות.

מיכאל איתן: אני מקדיש את כל הזמן לאחר קריאה ראשונה.

מיכאל איתן: הנה, יש דוגמה נהדרת, כבר רוצים לקשור לי את זה בכל מיני דברים.

מיכאל איתן: אז מה אני צריך עכשיו לקיים כל מיני דיונים, בסוף יגידו לי תביא את זה לוועדת אור.

מיכאל איתן: קודם נעביר את זה בקריאה ראשונה.

מיכאל איתן: אני לא אומר שבקריאה ראשונה אעביר שטויות.

מיכאל איתן: אבל אם דבר ראוי לתיקונים – אז נשמע את העיקרון, אני אקרא את החוק ונצביע.

מיכאל איתן: נקודה.

תמי סלע: רק אני אגיד, יש פה כבר נוסח מתוקן שבגדול הוא שם במקומות הנכונים, בסעיפים הנכונים, בסדר הנכון, את העקרונות שיש בהצעה הפרטית.

מיכאל איתן: אני גם רוצה להביא את זה במהירות.

מיכאל איתן: אולי נספיק עוד לגמור את החוק לפני הפגרה.

אליעזר כהן: כמי שנזקק לשירותים האלה, אין לך מושג כמה ההצעה הזאת חשובה.

אליעזר כהן: אני באתי במיוחד לעניין הזה.

מיכאל איתן: למה להתווכח אם אף אחד לא מתנגד?

מיכאל איתן: הממשלה לא מתנגדת.

מיכאל איתן: מה אתם רוצים?

לאה רקובר: אולי אני אסביר.

לאה רקובר: החלטת ממשלה היתה בתיאום עם בתי המשפט, משרד המשפטים - --

רוני בר-און: ....

רוני בר-און: שנייה ושלישית, הסכימו על החוק הזה במאה אחוז ועוד רצו להוסיף עליו כהנה וכהנה.

רוני בר-און: פתאום מישהו החליט לשנות אסטרטגיה.

מיכאל איתן: אני לא שולל.

מיכאל איתן: אתם יכולים לבוא הנה ולהגיד שאתם מתנגדים עכשיו.

מיכאל איתן: אבל לא היום.

מיכאל איתן: בשנייה ושלישית.

מיכאל איתן: זה מה שאני מבקש.

מיכאל איתן: אני רוצה לשמוע את העקרונות.

תמי סלע: העקרונות שיש פה זה אלף שלערכאת הערעור תהיה מומחיות, ולצורך זה קובעים פה כשירות מסוימת של שופט מחוזי שמתמנה להיות שופט לערעורי משפחה, הוא צריך לעמוד בכשירויות מסוימות.

תמי סלע: הוא כבר שופט מחוזי, וכמו שהיום עושים עם שופטי בית משפט למשפחה, זה שופט שלום, מסמיכים אותו לשבת לענייני משפחה אם יש לו ידע רחב - -

מיכאל איתן: אני רוצה להגיד דבר אחד.

מיכאל איתן: זה יבוא לקריאה שנייה ושלישית נדבר על הכל.

מיכאל איתן: אבל אני כבר אומר מראש.

מיכאל איתן: אני לא רוצה בשום פנים ואופן שמישהו יבוא יגיד שאנחנו מחוקקים פה איזו שהיא חקיקה פרסונלית.

אליעזר כהן: הוא רוצה להעלות את הרמה המקצועית של השופט.

מיכאל איתן: רבותיי, אם היא אומרת לי שיכול לכהן בהרכב של הערעור רק מישהו מסוים, אז יכול להיות - - -

תמי סלע: שיש לו כשירות מסוימת.

תמי סלע: הכישורים למשל לפי ההצעה כרגע - --

רוני בר-און: יש שופטים שמכריזים עליהם שופטים מנהליים -- -

מיכאל איתן: חבר הכנסת בר-און, אני מבין הכל.

לאה רקובר: אני חושבת שהנקודה שהעלית היא נכונה.

מיכאל איתן: אבל אני לא מעלה את זה עכשיו, רבותיי.

מיכאל איתן: חבל על הזמן.

מיכאל איתן: אני לא מעלה את זה עכשיו.

מיכאל איתן: זה אצלי בראש.

מיכאל איתן: וזה יעלה כשנגיע - --

רוני בר-און: אין פה מצב פרסונלי, רק עניין של כשירות מקצועית.

מיכאל איתן: בסדר, אבל אתה יודע מה זה כשירות מקצועית.

מיכאל איתן: לפעמים יש עשרה אנשים ואתה מחוקק חוק שצריך כשירות מקצועית אז אתה בוחר - - -

רוני בר-און: אבל יש כבר כזה - --

מיכאל איתן: אז נגיע לזה, למה לנו להתווכח?

רוני בר-און: השופט הזה לא מקבל אגורה אחת יותר מחבר שלו.

מיכאל איתן: אני לא מבין בזה עוד שום דבר.

רוני בר-און: היום בערכאה ראשונה, בשאלה שלך שמטרידה אותך - - -

מיכאל איתן: לא מטריד אותי כלום.

רוני בר-און: היום לערכאה ראשונה מתמנה רק עורך דין שיש לו את הכשירות שהוא עשה - - -

מיכאל איתן: חבר הכנסת רוני בר-און.

מיכאל איתן: אני אומר כעת, כל פעם שבא לי חוק לעלות לשבעים ושתיים, לעלות לשמונים ושתיים, לרדת לשתים עשרה – אני אומר: רבותיי, הכל בסדר.

מיכאל איתן: אצלי שום דבר אני לא אתן כאן זמן בכלל.

רוני בר-און: זה לא שייך בכלל.

לאה רקובר: אני יכולה להגיד רק משפט אחד?

לאה רקובר: גם אם מראש לא מדובר בזה, המשמעות של ההצעה זה במובנים מסוימים, שיצטרכו למנות עכשיו שופטים -- -

רוני בר-און: מה פתאום!

מיכאל איתן: נגיע לזה גברת.

מיכאל איתן: תאמיני לי, אני מבין הכל.

מיכאל איתן: אבל אני לא בטוח שזה בפנים.

רוני בר-און: לא סתם בחרתי את בית המשפט הירושלמי להתחיל בזה.

רוני בר-און: יש שם את השופט דרורי והשופטת חנה בן עמי והשלישי - -

אליעזר כהן: עדיין הם טרחו והכניסו לך את התשובה מי כשיר להתמנות כשופט לערעורי משפחה: אחד מאלה - - -כתוב.

מיכאל איתן: כן, אבל אם אני משנה אות או שם או כשירות - - -אני לא אומר שזה קיים.

מיכאל איתן: אני רק אומר נבדוק את זה שנגיע.

תמי סלע: העיקרון השני שזה יהיה בבית משפט אחד בהתחלה.

רוני בר-און: אלף, לא צריך.

רוני בר-און: בית, אין מספיק שופטים.

מיכאל איתן: כתוב כאן:

מיכאל איתן: בית המשפט לערעורי משפחה יידון בשלושה.

מיכאל איתן: נקרא את זה.

תמי סלע: והדבר הנוסף זה מינוי של נשיא ארצי וסגן נשיא שהם יהיו הגורמים שאחראים מבחינה מנהלית.

תמי סלע: אני רק אגיד עוד מילה.

תמי סלע: בנוסח שיש פה יש כמו שאמרתי גם עיבוי של זה בכמה דברים שנדרשים ונגזרים מהעקרונות האלה בתיקונים אחרים, יש הוראת תחולה שכדאי גם לראות אותה, ויש כמה גרסאות שחלק זה בעקבות הערות של משרד המשפטים וחלק שלנו.

תמי סלע: למשל, לעניין זה שזה יהיה בירושלים או הסמכה יותר דינמית.

תמי סלע: אפשר אולי להשאיר את העקרונות שבהצעה ולהשאיר את זה לדיון אחר כך, אפשר גם לעבור על זה, וכשמגיעים לגרסאות להכריע כרגע.

מיכאל איתן: נשאיר את זה כך.

מיכאל איתן: תראו, תוכנית העבודה שלי היא כזאת: אני רוצה להעביר את זה.

מיכאל איתן: ואת כל מה שאנחנו אומרים עכשיו, להספיק לשבת.

מיכאל איתן: אני מניח שבארבע חמש שעות אפשר לגמור את החוק הזה.

מיכאל איתן: מה שאני מציע, אני אקרא את הנוסח הזה ואת הארבע חמש שנות – הרי מה שאני אגיד היום בשעה אני אצטרך לחזור עוד פעם במילא.

מיכאל איתן: אז אני אקרא את זה עכשיו.

מיכאל איתן: 1א – כינון בית משפט למשפחה ולערעורי משפחה

רוני בר-און: אני מציע שזה יהיה בירושלים.

מיכאל איתן: אבל אנחנו רוצים אחר כך בעוד מחוזות.

רוני בר-און: אחר כך – אז נתקן.

רוני בר-און: בשלב ראשון ירושלים.

ליאורה אברמוביץ: אני ממשרד הרווחה.

ליאורה אברמוביץ: נראה לי שהמרכז יותר מתאים גם מבחינת הנגישות וגם מבחינת שהעומס על התיקים הוא שם כבר.

תמי סלע: שם גם מאוד מאוד עמוס מבחינת התיקים האחרים.

רוני בר-און: את מקצרת זמן נסיעה של בן אדם שבא יום אחד, שזה המתדיין, ואת תוקעת אותו לשנים.

רוני בר-און: את יודעת כמה זמן מחכים במרכז?

רוני בר-און: את נאיבית.

קריאה: אנחנו מוותרים על ההתמקצעות.

רוני בר-און: היומן שלו עמוס בפלילי ובאזרחי.

רוני בר-און: כשתהיה לך המדינה האוטופית עם מאתיים וחמישים מיליון דולר לרווחה אז תעשי את זה.

מיכאל איתן: אני מוחק את שני הנוסחים בקריאה הזאת ואנחנו נחליט את כל הוויכוח הזה, אם לכתוב ירושלים או בבית משפט מסוים שהוסמך לכך, בין הקריאות.

מיכאל איתן: אני צריך ללמוד את זה.

מיכאל איתן: אני לא אשב על זה עכשיו.

ליאורה אברמוביץ: כרגע?

ליאורה אברמוביץ: אני מעדיפה להשאיר באזור המרכז.

ליאורה אברמוביץ: אני יכולה להסביר למה.

מיכאל איתן: בסדר.

מיכאל איתן: תקראי את זה כאילו זה באזור המרכז.

מיכאל איתן: בשנייה ושלישית את תעלי.

מיכאל איתן: אין שום יתרון לזה שכתוב ירושלים חוץ מזה שהמציע אמר ירושלים אני לא נותן לו שום נקודת יתרון.

מיכאל איתן: אנחנו נקיים על זה דיון על השאלה הזאת, מבטיח לך, מינימום חצי שעה.

מיכאל איתן: יהיה דיון על זה.

מיכאל איתן: למה אתם לא מוכנים להקשיב לי? יהיה על זה דיון.

מיכאל איתן: מה שתגידי עכשיו תגידי ממילא בין שנייה ושלישית.

מיכאל איתן: אני אקשיב לך.

מיכאל איתן: אני עכשיו לא רוצה לקיים את הדיון, אלא אם יש משהו שזה באמת אסון.

מיכאל איתן: לא אסון – אז לא עכשיו.

מיכאל איתן: אדוני, אתה תבוא לדיון?

מיכאל איתן: אתה תוכל להגיד את זה אז?

מיכאל איתן: זה יהיה אפקטיבי כי אז זה יהיה סמוך להחלטה.

מיכאל איתן: ...

מיכאל איתן: עכשיו יהיה כתוב בירושלים.

תמי סלע: בהתאם לזה מיותר כי ב' מתייחס למצב שאני צריכה הסמכה.

מיכאל איתן: אפשר למחוק את ב'

תמי סלע: זה החוק הקיים.

תמי סלע: ההצעה למחוק פה שני סעיפים שזה חלק מאיזה שהוא סדר.

תמי סלע: ...

מיכאל איתן: 2א.

מיכאל איתן: שופטים ורשמים של בית משפט לערעורי משפחה

מיכאל איתן: כשיר להתמנות שופט בבית משפט לערעורי משפחה –

מיכאל איתן: רבותיי, חמש זה די והותר.

מיכאל איתן: לא צריך שבע.

פרץ סגל: היום המצב שלעלות משלום למחוזי זה חמש שנים.

פרץ סגל: אנחנו הצענו בוועדת אור להעלות את זה לשבע שנים.

מיכאל איתן: אני לא רוצה להיכנס לוועדת אור.

פרץ סגל: בלי להיכנס לוועדת אור, השאלה אם אנחנו לא חושבים שזה ראוי יותר, כשיש היום ארבעים ושישה שופטים בענייני משפחה, לרדת לחמש ולא לשבע שנים.

פרץ סגל: לעלות מדרגה לדרגה, משלום למחוזי אנחנו הצענו שזה לא יהיה חמש שנים אלא שבע שנים.

פרץ סגל: מכיוון שאנחנו חושבים שצריך יותר התמקצעות, יותר שנים.

פרץ סגל: חמש שנים זה לא הרבה התמקצעות.

תמי סלע: זה גם יתן לך יותר מבחר לבחור מביניהם.

רוני בר-און: אני מציע שפה יהיה חמש ובסעיף השני אני אלך לגרסה המרחיקה שלך.

רוני בר-און: מי שבא מהסקטור הפרטי, ניקח לו יותר ספייס, מי שבא מהשפיטה, נעריך חמש שנות שפיטה כקריטריון.

מיכאל איתן: מה פתאום, אני לא מסכים לסקטור הפרטי.

מיכאל איתן: יש עורכי דין בסקטור הפרטי שמתמצאים פי מיליון משופטים, שיש להם תיקים מפה עד אין סוף.

רוני בר-און: בשפיטה?

מיכאל איתן: הוא מופיע בבתי משפט מאות פעמים, אלפי פעמים.

רוני בר-און: מה שאתה אומר זה נכון, רק אני אומר לך: פה אנחנו מדברים על ערכאת ערעור.

רוני בר-און: ערכאת ערעור, ההתמקצעות בשפיטה יש לה יתרון על התמקצעות בעריכת הדין.

מיכאל איתן: אני לא מקבל את זה.

רוני בר-און: אדם שעסק חמש שנים בשפיטה יומיומית - - -

מיכאל איתן: אני לא מקבל את זה.

מיכאל איתן: בסקטור הפרטי יש אנשים, חלק אני גם מכיר באופן אישי, אני לא מאמין שהם ירצו לבוא רק, זו הבעיה.

מיכאל איתן: יש חברה שמתמחים בענייני משפחה, הם שדים.

מיכאל איתן: באקדמיה יש אנשים טובים.

מיכאל איתן: יש כל מיני.

מיכאל איתן: יכולים לבוא.

רוני בר-און: חמש שנים ניסיון בשפיטה ושבע שנים ניסיון בעריכת דין, מהם לפחות חמש שנים בעריכת דין בענייני משפחה בישראל.

מיכאל איתן: זה לא אכפת לי.

רוני בר-און: אז אנחנו בסעיף הראשון הולכים על חמש ובסעיף השני הולכים על שבע שנים, שמתוכם לפחות חמש שנים עריכת דין בענייני משפחה בישראל.

פרץ סגל: לדעתי זה מעט.

פרץ סגל: אני הייתי מעדיף שבע.

רוני בר-און: ניסיתי.

רוני בר-און: עשר שנים עורך דין ושבע שנים ניסיון בענייני משפחה בסקטור הפרטי.

רוני בר-און: הרגע הצעתי.

רוני בר-און: בסעיף השני אנחנו הולכים על עשר שנים.

מיכאל איתן: אתם רוצים שבע שנים לעלות משופט שלום למחוזי?

מיכאל איתן: זה לא צודק.

מיכאל איתן: זה לא טוב.

מיכאל איתן: גם בוועדת אור אני אתנגד לזה.

פרץ סגל: יש המון שופטים היום.

מיכאל איתן: אז מה?

מיכאל איתן: מה זה עניינים של ותק?

מיכאל איתן: הכל ותק?

פרץ סגל: זה עניין של ניסיון.

פרץ סגל: זה ניסיון בדברים הכי קשים, להכריע בסכסוכים בין הורים לילדים.

מיכאל איתן: אני לא מדבר על זה.

מיכאל איתן: בוועדת אור אתם מדברים על כל השופטים.

פרץ סגל: אני מדבר כרגע פה.

מיכאל איתן: אבל יש אנשים טובים.

מיכאל איתן: חמש שנים.

רוני בר-און: אבל אמרנו פה חמש שנים.

מיכאל איתן: חמש שנים.

מיכאל איתן: בסדר.

פרץ סגל: פה ספציפית כדאי שבע.

פרץ סגל: זה מה שאני אומר.

מיכאל איתן: חמש שנים.

מיכאל איתן: מה זאת אומרת "ועסק ברציפות או לסירוגין"

פרץ סגל: זה הנוסח הקיים היום בחוק.

רוני בר-און: אם למשל בעשר שנים האלה הוא היה שמונה שנים עורך דין, הלך להיות מנכ"ל של חברה וחזר ועסק עוד שנתיים.

רוני בר-און: זה מצטבר.

רוני בר-און: זו תקופה מצטברת.

רוני בר-און: לא בrun אחד.

רוני בר-און: לא פחות מעשר שנים, מהן לפחות חמש שנים בעריכת דין בענייני משפחה.

מיכאל איתן: אתה אמרת שבע?

רוני בר-און: שינינו את זה.

רוני בר-און: אתה רוצה?

רוני בר-און: שבע.

מיכאל איתן: תכף אני אגיד לך על מה הוויכוח.

תמי סלע: עשר שנים עריכת דין בענייני משפחה, חמש מתוכן בישראל.

תמי סלע: זה המשמעות כרגע מה שכתוב.

תמי סלע: לא שהוא עשר שנים עורך דין.

רוני בר-און: אין לי בעיה.

רוני בר-און: בשביל ערכאת ערעור זה מתאים.

רוני בר-און: מאה אחוז.

מיכאל איתן: אני רק סתם ככה שואל, זה דברים שלא קשורים לחוק עצמו.

מיכאל איתן: בעריכת דין בענייני משפחה, איך יודעים במה עורך דין עוסק?

רוני בר-און: יודעים.

רוני בר-און: הוא מציג את זה בוועדה, הוא מציג את זה בוועדת המשנה, עורכי הדין יודעים, יש דוקומנטציה על זה, הסכמים, אפשר לדעת.

רוני בר-און: הוא לא אומר לך אני עוסק רק במשפחה, מותר לי לעשות חוזה, מותר לי ללכת לטאבו, מותר לי להופיע בבג"צ.

רוני בר-און: אבל אלה שעוסקים במשפחה יש להם שם.

רוני בר-און: אני יכול להגיד לך היום מי עורכי הדין במשפחה בירושלים.

ליאורה אברמוביץ: אני רוצה להוסיף, זה לא רק בא מהשוק הפרטי.

ליאורה אברמוביץ: יש גם עורכי דין למשל שהיו במשרד הרווחה ובפרקליטות שגם כן התקדמו והגיעו לשפיטה.

ליאורה אברמוביץ: אני רק רוצה להסביר.

ליאורה אברמוביץ: אני מסבירה לחבר הכנסת כי בראש שלו רק שופטים שהגיעו מהשוק הפרטי.

מיכאל איתן: נשיא בית המשפט העליון, באישור שר המשפטים, רשאי למנות שופט בית משפט לענייני משפחה לרשם של בית המשפט לערעורי משפחה, ודינו כדין רשם של בית משפט מחוזי.

מיכאל איתן: שר המשפטים, בסכמת נשיא בית המשפט העליון, רשאי למנות שופט של בית משפט לערעורי משפחה לנשיא בית המשפט לענייני משפחה (בחוק זה – הנשיא) ולסגן נשיא בית המשפט לערעורי משפחה וכן למנות שופט בית משפט לענייני משפחה לסגן נשיא בית משפט למשפחה בכל אזור שיפוט (בחוק זה – סגן נשיא)

תמי סלע: היתרון פה זה נשיא אחד של כל המערכת.

לאה רקובר: אבל הוא יישב בבית המשפט המחוזי ירושלים אז יהיו שני נשיאים.

לאה רקובר: מישהו צריך לנהל.

מיכאל איתן: אז מה את מציעה?

לאה רקובר: אין צורך בנשיא לבית משפט, אפשר סגן נשיא.

פרץ סגל: אם אני קורא את הנוסח שכתוב היום הוא רשאי למנות שופט ...

פרץ סגל: לנשיא בית משפט לענייני משפחה ולסגן נשיא.

פרץ סגל: כלומר, הוא ישמש בשני התפקידים.

פרץ סגל: הוא יהיה סגן הנשיא לערעורי משפחה - --

רוני בר-און: אבל זה המצב היום בחוק.

לאה רקובר: לפי ההצעה הזאת זה לא יהיה אותו נשיא.

לאה רקובר: יהיו שני נשיאים.

פרץ סגל: יהיה אחד.

פרץ סגל: זה שאלה של ניסוח.

לאה רקובר: תראו שמה שיהיה שתמיד הנשיא של בית משפט זה יהיה נשיא של משפחה.

לאה רקובר: זה מה שאתם רוצים.

לאה רקובר: אתם עשיתם מסלול.

פרץ סגל: לפי הנוסח אולי לא מספיק ברור, שאני ראיתי וקראתי אותו, הכוונה היא שסגן הנשיא לערעורי משפחה ישמש בתפקיד של הנשיא הארצי.

פרץ סגל: - - -

לאה רקובר: אבל אין צורך.

לאה רקובר: זה מה שאני אומרת.

לאה רקובר: אין צורך.

לאה רקובר: כי יש נשיא של בית משפט מחוזי ונשיא של בית המשפט המחוזי הוא גם נשיא של בית המשפט לערעורי משפחה.

לאה רקובר: אז מה, אנחנו יוצרים ---

פרץ סגל: לא.

פרץ סגל: לא.

מיכאל איתן: זאת המשמעות, גבירתי, ואת זה צריך להביא בחשבון.

לאה רקובר: צריך להביא את זה בחשבון בהחלט.

לאה רקובר: נדבר אחר כך.

קריאה: אם אנחנו מקימים ערכאה נפרדת, אז בסדר.

מיכאל איתן: זה לא ערכאה נפרדת.

מיכאל איתן: תראו, לא צריך להיבהל מזה גם, דרך אגב.

מיכאל איתן: למה אנחנו צריכים להיבהל?

מיכאל איתן: אנחנו בשלב הזה, לא נעים לי להגיד, אבל אנחנו "מתעברים".

מיכאל איתן: אנחנו לא יודעים עוד מה ייצא, תאומים, אחד, שניים, אחד בתוך השני, אחד מחוץ לשני.

מיכאל איתן: אנחנו לא יודעים.

מיכאל איתן: אז זה מה שהולך לקרות.

מיכאל איתן: עכשיו, בעדינות.

מיכאל איתן: אנחנו לא יודעים מה צופן פני העתיד.

מיכאל איתן: יכול להיות שצריך לתכנן את זה עכשיו.

לאה רקובר: אנחנו מודעים למה שקורה.

מיכאל איתן: אז נדבר על זה בין שנייה לשלישית.

מיכאל איתן: אני חושב שזו נקודה חשובה, והיא תידון ויכול להיות שהיא תשפיע גם על דברים אחרים כאן שאנחנו עושים.

פרץ סגל: להבהיר את הכוונה, אם זאת הכוונה, שיהיה כתוב: ...

פרץ סגל: רשאי למנות שופט לבית משפט לענייני משפחה לנשיא בית משפט לענייני משפחה שיכהן כסגן נשיא בית המשפט לערעורי משפחה".

לאה רקובר: אני רוצה רק הערה.

לאה רקובר: תרשה לי רק הערה אחת.

לאה רקובר: יהיה פה עוד נשיא.

לאה רקובר: בחוק בתי המשפט יש סמכויות לנשיא, וזה תשובה למה שאתה אמרת קודם, שכל פקיד קובע לאן תיקים ילכו.

לאה רקובר: הסמכות של הנשיא זה לנווט את התיקים, בכל בית משפט.

לאה רקובר: בחוק בתי המשפט נשיא בית המשפט קובע את התיקים.

לאה רקובר: זה לא שהמזכירות מחלקת את התיקים.

לאה רקובר: אין פה מצב שאין שליטה על הדברים.

לאה רקובר: אז מבחינה זאת, מה שאנחנו עושים, אנחנו יוצרים כאן שני ראשים לאותו בית משפט.

לאה רקובר: אנחנו צריכים לשים לב למה שאנחנו עושים.

מיכאל איתן: נכון.

מיכאל איתן: אבל זה מה שפרץ אמר – מקובל עלי.

תמי סלע: אבל יש תיקים של משפחה ויש תיקים אחרים.

לאה רקובר: אבל יש נשיא של בית משפט מחוזי.

מיכאל איתן: אבל הרי מה שהיא אומרת, שכאן יש איזו נגיסה ביוקרתו של נשיא בית המשפט המחוזי.

מיכאל איתן: רבותיי, אי אפשר גם לעשות איזו שהיא רפורמה וגם לא לפגוע בכלום ושהכל יישאר על מקומו.

מיכאל איתן: מה לעשות?

מיכאל איתן: הרי זוהי המטרה.

מיכאל איתן: המטרה כאן שיהיה אדם אחד גם בראש ההיררכיה - - -

לאה רקובר: סגן נשיא.

לאה רקובר: גם היום בבית משפט למשפחה יש סגן נשיא שממונה על בית המשפט, ומעליו הנשיא של בית משפט שלום.

לאה רקובר: גם היום בית משפט למשפחה הוא חלק מבית משפט שלום.

לאה רקובר: יש נשיא של בית משפט שלום - - -

מיכאל איתן: אבל כאן יש כוונה מרחיקת לכת.

מיכאל איתן: הכוונה מרחיקת הלכת היא לטווחים ארוכים.

מיכאל איתן: אנחנו עוד לא יודעים איך היא תצא אבל טומנים זרע היום למשהו ואומרים, בואו ננסה לייצר בינתיים רק מסלול.

מיכאל איתן: יכול להיות, מישהו כאן אמר, מה, אנחנו הולכים להקים בתי דין דוגמת בתי הדין לעבודה?

מיכאל איתן: מי יודע, אולי יום אחד יגיעו למסקנה שזה.

מיכאל איתן: אבל לא יגיעו למסקנה הזאת אם לא יהיה קודם ניסיון מוקדם, אם הילד הזה לא יתפתח, וישימו אותו בתחילה בחממה ואחר כך באינקובטור ואחר כך בעריסה ואחר כך יתחיל ללכת ובסוף ירוץ לבד.

לאה רקובר: אני מסכימה לכל מילה שאתה אומר.

לאה רקובר: אבל אם מראש ממנים שני נשיאים אז יוצרים את הבעיה מראש.

מיכאל איתן: אין שני נשיאים.

לאה רקובר: זה מה שהוצע פה.

לאה רקובר: קיים כבר נשיא בכל בית משפט.

מיכאל איתן: יש סגן נשיא בבית המשפט המחוזי שבענייני משפחה הוא הסמכות העליונה.

רוני בר-און: נכון.

רוני בר-און: זאת הכוונה.

לאה רקובר: בטוח שנשיא בית משפט מחוזי לא יכול לנהל את בית המשפט ל - - -

תמי סלע: ואם יהיה סגן נשיא ותתני לו אותן סמכויות, שהוא יקבע את הנהלים בבית המשפט למשפחה?

לאה רקובר: יהיה מישהו אחראי מעליו מבחינה ניהולית, שזה הנשיא של בית המשפט המחוזי.

לאה רקובר: סגן נשיא זה משהו אחר?

פרץ סגל: אין היום סגני נשיאים במחוזי?

לאה רקובר: זה מה שאני אומרת, סגן נשיא זה משהו אחר.

פרץ סגל: אז אני אומר לך עוד פעם, הרי מה שאני מנסה להסביר שזה לא נשיא במחוזי, אלא מדובר פה בנשיא של בית הדין - - -

מיכאל איתן: השאלה שהיא מעלה היא שאלה פשוטה.

מיכאל איתן: האם אי אפשר להשאיר את כל החוק הזה, רק לא לנקר את העיניים של נשיא בית המשפט המחוזי שיהרוג אותה מחר למה הסכימה לזה ולתת את כל הסמכויות, יהיה על זה סקנדל, אני כבר אומר לך.

מיכאל איתן: אם נשיא בתי המשפט המחוזיים לא יגידו כלום – תודיעי לי אני מתפטר מהפוליטיקה.

מיכאל איתן: אני אמשיך כאן להיות יושב ראש הוועדה לכמה חודשים ולא מציג את המועמדות שלי, מודיע לכולם: לא מבין כלום בפוליטיקה.

מיכאל איתן: לא יכול להיות שהם לא יגידו על זה כלום.

מיכאל איתן: זה אנושי, זה טבעי, זה מוכרח להיות.

לאה רקובר: זה גם לא הגיוני.

רוני בר-און: כל החוק לא מעניין, רק הפרסטיז'ה זה מעניין?

רוני בר-און: גמרנו את החוק בעשר דקות.

רוני בר-און: ....

מיכאל איתן: גבירתי, השאלה שהיא שואלת, ואת זה נשאיר בצריך עיון לקריאה שנייה ושלישית, האם אפשר לקיים את כל הפונקציות בלי הפרעה בלי שנקרא לו נשיא.

מיכאל איתן: נקרא לו ראש, אני לא יודע מה, נמצא לו שם.

מיכאל איתן: אבל נשאיר את זה לא בוער לי כעת.

מיכאל איתן: סגן נשיא יהיה כפוף להנחיות הנשיא בכל הנוגע לנוהלי עבודתם המקצועית של בתי המשפט לענייני משפחה, נוהלי עבודתם של יחידות הסיע ונוהלי עבודת המנ"ת הנוגעים לטיפול בתובענות שהוגשו לבית המשפט לענייני משפחה או לבית המשפט לערעורי משפחה.

לאה רקובר: הוא כאיל וינהל בית משפט נפרד בתוך הבית משפט שזה לא נכון מבחינה ניהולית.

לאה רקובר: מה זה מקצועית?

מיכאל איתן: 3.

מיכאל איתן: סמכות בית המשפט לענייני משפחה

תמי סלע: זה סעיף קיים שפשוט הועבר מקום.

מיכאל איתן: 3א.

מיכאל איתן: סמכות בית המשפט לערעורי משפחה.

ידון באלה: והחלטות לפי החוק למניעת אלימות במשפחה, התשנ"א – 1991 ולפי החוק למניעת הטרדה מאיימת, התשס"ב – 2001

תמי סלע: בהצעה המקורית כוללת גם את ההחלטות האלה.

תמי סלע: זה עניין שאני הבאתי לדיון כי בסוג הזה של ההליכים, בייעוץ המשפטי, חשבנו שדווקא הנגישות יותר חשובה וזה לא סוג הליכים שבהם דנים בכל המכלל של ההליכים בכל הסכסוכים של המשפחה.

אורי צפת: אני חייב לתקן אותך גם כן.

אורי צפת: אמרת ששופטי משפחה.

אורי צפת: צו הגנה וצו להטרדה מאיימת אפשר לבקש בכל בית משפט בישראל, בית משפט ברמלה וכולי וזה מגיע לשופטים שאין להם שום התמקצעות ושום דבר מלכתחילה.

אורי צפת: מלכתחילה זה לא נכון ולא צריך להיות.

אורי צפת: היום יש בתי משפט למשפחה בכפר סבא ובראשון ובכל מקום.

אורי צפת: ולכן - -

אורי צפת: הוא לא טוב.

רוני בר-און: על אחת כמה וכמה בערכאת הערעור.

אורי צפת: צריך לתקן את הערכאה הראשונה.

רוני בר-און: לא, אבל זה נותן מקצועיות.

אורי צפת: פעם היה בית משפט למשפחה רק ברמת גן.

אורי צפת: היום יש לך בכפר סבא - - -לא נתתם לנו לדבר על הנגישות של המחוזי.

אורי צפת: כי אנחנו חושבים שצריך להיות בית משפט של ערעורים בכל מחוזי.

רוני בר-און: מאה אחוז.

רוני בר-און: אז לא יהיה.

רוני בר-און: זה מה שאתם רוצים?

רוני בר-און: תפסת מרובה – לא יהיה לך.

רוני בר-און: נקודה.

אורי צפת: יש פה טעויות בסיסיות.

אורי צפת: החוק לבית משפט לענייני משפחה יש בו טעות בסיסית מלכתחילה שערעור הולך לדן יחיד.

אורי צפת: מה פתאום לדן יחיד?

אורי צפת: ערעור על חמישים אלף שקל של בית משפט שלום הולך לשלושה שופטים, ערעור של מיליוני דולרים של בית משפט למשפחה הולך לדן יחיד.

אורי צפת: זה אנומליה מוחלטת.

קריאה: חמישים אלף גם יהיה לדן יחיד.

אורי צפת: ואז יהיה לך שופטים למשפחה.

אורי צפת: ברגע שאתה תיקח ערעורים עד חמש מאות אלף שקל בדן יחיד באזרחי יהיה לך מספיק שופטים לבית המשפט למשפחה.

אורי צפת: מה הבעיה?

אורי צפת: ששם דנים במיליונים, בחיי אדם ובכל דבר.

מיכאל איתן: זה נעשה.

מיכאל איתן: אני מזמן הגעתי למסקנה הזאת.

רוני בר-און: חבר הכנסת איתן, אל תביא את הכחול הזה.

רוני בר-און: אומר לך בצורה הברורה ביותר שהסעיף של זה שצווי הרחקה באים גם לשופטים שהם לא שופטים לענייני משפחה הוא FEEDBACK לא טוב.

רוני בר-און: אז על אחת כמה וכמה, הערעור על החלטה של שופט בעניין הזה - --

מיכאל איתן: אני מבקש, תשאירו את זה.

מיכאל איתן: אני מכיר את הבעיה.

מיכאל איתן: זה שעה דיון.

מיכאל איתן: תוסיפו אותה.

מיכאל איתן: לא נדון בחוק ארבע שעות – נדון חמש שעות.

רוני בר-און: אז בלי הכחול.

תמי סלע: אז צריך להפך לרבות את זה, כי היום זה גם בשלום.

מיכאל איתן: אני לא בעד לרבות בגלל שנפחד מהעניין של הנגישות.

מיכאל איתן: העניין של ההרחקה וכל זה זה בכמויות גדולות.

קריאה: אין הרבה ערעורים.

לאה רקובר: אבל יהיו.

לאה רקובר: אתם בעצם רוצים שיהיו.

פרץ סגל: אין הרבה וזה רק עורכי דין ואין פה עניין של נגישות.

פרץ סגל: כי ערכאה ראשונה צריכים להעיד עדים וערכאה שנייה אין עדים, יש עורכי דין.

פרץ סגל: יש מעט תיקים ורק עורכי דין מופיעים.

מיכאל איתן: ערעורים על פסקי דין והחלטות של שופט נוער בבית המשפט השלום בהליכים לפי חוק הנוער (טיפול והשגחה) תש"ך – 1960 (להלן – חוק הנוער (טיפול והשגחה)

מיכאל איתן: ערעור על החלטה של רשם בית המשפט לערעורי משפחה

מיכאל איתן: 3ב ההרכב

מיכאל איתן: (ב) על אף האמור בסעיף קטן (א), בעניינים הבאים ידון בית משפט לערעורי משפחה

מאיר בינג: הנושא הזה זה לפחות הנושא שמשרד האוצר התנגד לו.

מאיר בינג: יש מגמה שמובילים בתי המשפט בזמן האחרון להעביר הרכבים בדן יחיד.

מאיר בינג: זה עולה מכל מיני הצעות חוק ממשלתיות והצעות חוק פרטיות בנושא של סחר בבני אדם.

מאיר בינג: ברגע שזה בהרכב זה הרבה יותר מסורבל, זה דורש יותר משאבים, זה טיפול יותר איטי.

מאיר בינג: בדן יחיד זה טיפול יותר מהיר.

מאיר בינג: הסיפור פה, יש לזה עלויות.

מאיר בינג: כי ברגע שיש תשע מאות ערעורים, אני לא יודע כמה מהם היום נידונים בהרכב, חלק קטן, החלק הגדול דן בהם דן יחיד.

מאיר בינג: אני לא יודע את הנתונים המדויקים.

מאיר בינג: אני קיבלתי רק מספר כולל של הערעורים – 850 ב-2004, חלקם הגדול, לצורך העניין כמה מאות, נידונו בשופט יחיד.

מאיר בינג: ברגע שאני עובר להרכב צריך תוספת של שופטים כדי שידונו בתיקים האלה.

רוני בר-און: לא צריך שום תוספת.

פרץ סגל: המשמעות של הדבר היא, שאנחנו מאבדים את כל האפקט של ההלכה.

פרץ סגל: ובוועדת השרים לחקיקה הוסבר גם על ידי משרד האוצר, אם אנחנו הולכים לדן יחיד אנחנו מאבדים את האפקט שיש הלכה, ויש אז פי כמה ערעורים כי זה בא לדן יחיד, כל שופט אומר מה שהוא רוצה.

פרץ סגל: אתם ערים לזה ?

מיכאל איתן: תרשמו לכם על פתק ואני אשמע את הכל, ועל הכל נקיים דיון.

מיכאל איתן: ערעור על פסקי דין של בית משפט לענייני משפחה בשבתו כערכאת ערעור

מיכאל איתן: כל עניין ששר המשפטים קבע בצו, באישור ועדת החוקה, חוק ומשפט של הכנסת

תמי סלע: יש את זה היום בתקנות.

תמי סלע: אבל בגלל שנקבע נשיא וסגן נשיא צריך להכניס שהוא זה שנותן להם את הנהלים.

תמי סלע: זה קיים היום בתקנות.

מיכאל איתן: אז עכשיו, אם יהיה ויכוח, יש הנחיות הנשיא וסגן הנשיא.

פרץ סגל: הנשיא הוא מעל לסגן הנשיא.

תמי סלע: כן.

תמי סלע: היתה הוראה קודם שסגן הנשיא כפוף.

מיכאל איתן: 9.

מיכאל איתן: ערעור

פרץ סגל: זה עניין לשוני.

פרץ סגל: זה הסעיף הקיים ומחליפים את המילה.

מיכאל איתן: 26.

מיכאל איתן: ביצוע ותקנות

מיכאל איתן: (א) שר המשפטים רשאי להסדיר בתקנות, את סדרי הדין והנוהג לפני בית המשפט לענייני משפחה ובית המשפט לערעורי משפחה, ובכלל זה הוראות בדבר סמכויות בית המשפט לצוות בעניינים הבאים:

תמי סלע: זה סעיף קיים.

תמי סלע: פשוט שזה יתייחס גם לערכאה של בית המשפט לערעורי משפחה.

תמי סלע: יש כמה תיקונים עקיפים.

מיכאל איתן: למחוק את סעיף א(6), אחר כך תיקון עדיף לחוק ההוצאה לפועל.

מיכאל איתן: ערעור על החלטה לפי סעיף....

מיכאל איתן: יהיה בזכות ועל אף האמור בזה יראו בעניין.

מיכאל איתן: ....

מיכאל איתן: לרבות ערעורו על החלטה לפי הסעיפים האלו...

מיכאל איתן: ידון בזכות לפני בית משפט לענייני משפחה לפני שופט אחד אולם ....

מיכאל איתן: ידון בזכות בפני בית המשפט לערעורי משפחה בהתאם לחוק בתי המשפט לענייני משפחה התשנ"ח לפני שופט אחד.

תמי סלע: וגם בחוק הנוער תיקון והשגחה.

מיכאל איתן: 16.

מיכאל איתן: ערעור

מיכאל איתן: עכשיו, מה עושים עם ערעור על ערעור בית המשפט לערעורי משפחה?

תמי סלע: זה ברשות לעליון.

ליאורה אברמוביץ: יש משהו שנשמט מההצעה המקורית של חבר הכנסת בר-און.

ליאורה אברמוביץ: הנושא של קפיצה אפשרית ישר לבית המשפט העליון לפי שיקול דעת של נשיא בית המשפט המחוזי ונדמה לי שראיתי דבר כזה.

רוני בר-און: זו היתה הצעה של בית המשפט העליון בינתיים הם חזרו בהם מההסכמה לחוק.

רוני בר-און: עד לפני שבוע הם אהבו את החוק הזה - - פתאום ---

ליאורה אברמוביץ: סליחה, אני לא ממערכת בתי המשפט, אני ממשרד הרווחה, עורכת דין בלשכה המשפטית, אני עוסקת בתחום הזה כל יום - - -

רוני בר-און: אני לא דיברתי על הקפיצה, לא רוצה לדבר עכשיו על הקפיצה.

רוני בר-און: בסדר?

ליאורה אברמוביץ: אני מבקשת.

ליאורה אברמוביץ: אני באה מצורך אמיתי.

ליאורה אברמוביץ: היום בגלל שהרבה נושאים כמו אימוץ ונוער ירדו לבית המשפט לענייני משפחה, מה שקורה זה שבסוף ילד העניין שלו נידון בבית המשפט בשלוש ערכאות: ענייני משפחה, מחוזי, עליון, זה יכול לקחת שנתיים או יותר אפילו.

ליאורה אברמוביץ: ואנחנו חושבים שבתיקים מסוימים צריך לאפשר בשיקול דעת קפיצה, בתיקים עקרוניים, תיקים מורכבים, קפיצה ישר לבית המשפט העליון מבית המשפט למשפחה, שלא יהיה שלב ביניים, אם אתה רוצה לפרט.

פרץ סגל: הכוונה היא שבית המשפט לערעורי משפחה, אם הוא רואה שהילד הולך לגדול עד שיגיע לבית המשפט העליון או שהעניין דחוף במקום שידונו פעם אחת זה נידון בשלום ועוד כמה שנים בערעור ואחר כך בעליון, הוא יגיד: אני מעביר את זה.

מיכאל איתן: אני בעד.

מיכאל איתן: תוסיפו את זה.

מיכאל איתן: גם חבר הכנסת בר-און היה בעד.

מיכאל איתן: זה רעיון טוב.

מיכאל איתן: הוראות חוק זה הנוגעות לערעורים יחולו על ערעורים שהוגשו לאחר יום התחילה ועל ערעורים שהוגשו לפני יום התחילה וביום התחילה טרם החל הערעור בהם; ערעורים כאמור יועברו לבית המשפט לערעורי משפחה המוסמך באזור השיפוט בו הוגשו, לאחר תיאום עם הנשיאים של בתי המשפט הנוגעים בדבר.

מיכאל איתן: תחילתו של חוק זה 3 חודשים מיום פרסומו.

קריאה: זאת אומרת, אנחנו בדברי ההסבר כותבים שאין עלות תקציבית.

קריאה: זה מה שאתה אומר.

פרץ סגל: שהעלות התקציבית לא עולה על חמישה מיליון.

מיכאל איתן: אני מסכם ואומר עוד פעם לנציגי הממשלה.

מיכאל איתן: מה שאני מבקש, מבחינת ההוגנות של ההליך, אנחנו רוצים להשלים את החוק הזה עד סוף הכנס.

מיכאל איתן: על מנת שאני אוכל להשלים את החוק, אני לא יכול להתווכח אתכם עכשיו על עניין העלות.

מיכאל איתן: עניין העלות זה נושא חדש שאתם העליתם אותו בשלב- - -

קריאה: העניין הזה הוא מעכשיו לא מוועדת השרים.

מיכאל איתן: רבותיי, הנייר הזה הוכן על ידי הנהלת בתי המשפט.

מיכאל איתן: אני מבקש שהנושא של העלות התקציבית, אנחנו נפנה לממ"מ שיבצע לנו הערכה תקציבית בנפרד ואנחנו נחליט לגביו.

מיכאל איתן: אני מבקש מחבר הכנסת רוני בר-און להיות אחראי לעניין.

מיכאל איתן: לקחת את ההצעה התקציבית של הנהלת בתי המשפט, לשבת עם מישהו בממ"מ ולהביא לנו חוות דעת נגדית ולדברי ההסבר לקריאה הראשונה יצורפו שתי חוות הדעת.

רוני בר-און: למה?

רוני בר-און: אתה יכול להעביר את זה בקריאה הראשונה בלי העניין הזה.

מיכאל איתן: לכן אני אומר, אני רוצה להריץ את זה.

מיכאל איתן: בתחילת שבוע הבא אתה תביא ונשים את זה בדברי ההסבר.

מיכאל איתן: אני לא יכול לנמק את זה ככה.

מיכאל איתן: אני לא בדקתי, איך אני יכול שלא להתרשם?

מיכאל איתן: אני לא כותב קודם את התוצאה.

תמי סלע: כל העלות נובעת מהשינוי של ההרכבים.

מיכאל איתן: רבותיי, אני מבקש להחזיר את הדיון לוועדה לעוד חמש דקות.

מיכאל איתן: יש כאן הצעה גאונית של תמי סלע שכדאי ללמוד אותה ולאמץ אותה לאורך כל הקו.

מיכאל איתן: היא אומרת, מה אכפת לנו?

מיכאל איתן: ממילא זה קריאה טרומית.

מיכאל איתן: בוא נוריד את ההרכבים כרגע, הורדנו את כל עניין העלויות ובשנייה ושלישית אנחנו נטפל בזה.

קריאה: רק שזה לא יהיה נושא חדש.

תמי סלע: זה לא.

מיכאל איתן: אני מבקש שיהיה כתוב בפרוטוקול שאני ביקשתי והטלתי בהסכמתו על חבר הכנסת רוני בר-און לשבת עם הממ"מ ולהגיש הצעת עלות תקציבית נוגדת.

מיכאל איתן: תודה רבה.